შუშას ახალი მეჩეთი

შუშას ახალი მეჩეთი () — ქალაქ შუშაში მშენებარე საკულტო ნაგებობა.

 ისტორია 
მეჩეთის საძირკველი 2021 წლის 12 მაისს ჩაეყარა აზერბაიჯანის პრეზიდენტ ილჰამ ალიევის, პირველი ლედის მეჰრიბან ალიევას და მათი ქალიშვილების — ლეილა ალიევასა და არზუ ალიევას მონაწილეობით.

მეჩეთის პროექტი ხორციელდება ჰეიდარ ალიევის ფონდისა და „ფაშა ჰოლდინგის“ მხარდაჭერით.

2025 წლის 17 ივლისს მეჩეთში მიმდინარე სამშენებლო სამუშაოებს გაეცნო თურქმენეთის სახალხო საბჭოს თავმჯდომარე გურბანგული ბერდიმუჰამედოვი.

2025 წლის 16 სექტემბერს კი მეჩეთში ჩატარებული სამუშაოები დაათვალიერა არაბთა გაერთიანებული საამიროების პრეზიდენტმა, შეიხმა მოჰამედ ბინ ზაიიდ ალ ნაჰაიანმა.

მეჩეთის მშენებლობის დასრულება 2026 წელს არის დაგეგმილი.

 არქიტექტურული მახასიათებლები 
შუშას ახალი მეჩეთი ქალაქის ზედა ნაწილში შენდება და მისი არქიტექტურული გადაწყვეტა სიმბოლურ ხასიათს ატარებს. მეჩეთის საერთო გეგმარება 8 რიცხვის ფორმას იმეორებს, რაც შუშის გათავისუფლების თარიღს — გამარჯვების დღეს — ასახავს.

შუშისა და ყარაბაღის გათავისუფლების სიმბოლოდ, რომელიც წლის მეთერთმეტე თვეში განხორციელდა მეორე ყარაბაღის ომის შედეგად, პროექტით გათვალისწინებულია მეჩეთის ორი მინარეთის 11 რიცხვის ფორმით აგება.

პროექტის მიხედვით, მეჩეთის მინარეთების სიმაღლე 72 მეტრს მიაღწევს. შენობის გარე ფასადი გაფორმებული იქნება შუშის ისტორიულ მეჩეთებში გამოყენებული გეომეტრიული ორნამენტებით, ხოლო გუმბათი მოზაიკით მოირთვება.

მეჩეთის არქიტექტურული პროექტი მომზადდა აზერბაიჯანელი და იტალიელი არქიტექტორების ერთობლივი თანამშრომლობით.

 სქოლიო 

კატეგორია:აზერბაიჯანის არქიტექტურული ძეგლები
კატეგორია:აზერბაიჯანის მეჩეთები